**ПРОГРАМА**

**За дейността на НЧ „Развитие – 1878г.”с. Дълбоки,**

**общ. Ст. Загора през 2023г**.

Настоящата план-програма за развитие дейността на читалище „Развитие1878“ за 2023 г. е разработена на основание чл.26,ал.2 от ЗНЧ.

Изготвянето на програмата цели непрекъснато обединяване на усилията за развитие и утвърждаване на читалището, като важна обществена институция, реализираща културната идентичност на селото ни.

В своята вече 144 годишна история НЧ ”Развитие 1878” е доказало мястото си на притегателен духовен център, ползващ се с доверие и имащ дълбоки корени в местната култура и традиции.

**Анализ за състоянието на читалището:**

На територията на селото ни функционира само читалище „Развитие1878“, което има изключително значение за съществуващото културно многообразие и заедно с другите институции на територията на селото ни, е фактор за интелигентен растеж. Читалището ни е място, в което българските традиции се предават от поколение на поколение, разпространяват се знания и умения, център за информация и комуникации, център в който има място за всеки независимо от неговата възраст, пол, етническа и партийна принадлежност. И всичко това се постига благодарение на доброто взаимодействие на всички представители на местната общност, както и непрекъснатия обмен с тях. Всичко това или външната среда осигурява следните възможности:

- културно – етническо многообразие

- сътрудничество с общинската администрация, НПО, училището

-кандидатстване и реализиране на проекти

**Кои са силните страни на външната среда?**

-щатен персонал, обезпечаващ читалищната дейност

-сграда предоставена за оперативно управление и стопанисване общинска база

- умения за работа в екип

* изпълняват се широк кръг от дейности

- наличие на офис техника

- интерес към търсене и развиване на нови читалищни форми на читалищна дейност

**Кои са слабите страни?**

- недостатъчен финансов ресурс за поддръжка и ремонт на сградния фонд

**ОСНОВНИ ЦЕЛИ НА ПРОГРАМАТА**

1.От направеният анализ на читалището може да се направи изводът, че е необходимо да продължава партньорството на читалището с общината, с училището, НПО и предимно с хората от местната общност.

2.Подкрепа и насърчаване на любителското творчество , насочено към нематериалното културно наследство.

3.Превръщане на читалището в общодостъпен център за библиотечно и информационни осигуряване на населението ни.

4.Популяризиране на с. Дълбоки и превръщането му в туристическа дестинация.

**ПОДЦЕЛИ**

1.  Развитие и утвърждаване на духовните и културни ценности на гражданското общество в Дълбоки.

2.  Подпомагане на традиционните читалищни дейности и търсене на нови съвременни форми за тяхното развитие и предаване.

3.  Активизиране ролята на читалището в процеси, подпомагащи местното развитие .Популяризиране на исторически забележителности,

4.  Повишаване ролята им при социалната и културна интеграция на различни общности, в т.ч. групи в риск, в неравностойно положение, етнически общности и др.;

5.  Превръщане на читалището в общодостъпен център за библиотечно и информационно осигуряване на населението, чрез навлизане на съвременните комуникационни и информационни технологии.

6.Във връзка с популяризирането на с .Дълбоки-събиране на краеведска информация, архивни снимки, разговори с местни дългогодишни жители. Издирване на местни обичаи ,занаяти и традиционни дълбошки ястия. Иницииране на доброволчески групи за облагородяване на места, пътеки към забележителности и кътове за отдих.

**ОСНОВНИ ЗАДАЧИ:**

1. Обогатяване на културно-просветна дейност сред населението.

**2. Опазване и обогатяване на културното наследство.**

**3.Подпомагане на любителското художествено творчество и продължаване на местните , регионални и национални традиции.**

**4.Обогатяване и развитие на библиотеката, като средище за информация, комуникация, обучение, знание и културна дейност.**

**5.Прилагане на иновативни подходи за повишаване на читателския интерес и привличане на по-широк кръг от населението за участие в културния живот на Дълбоки.**

**I. ДЕЙНОСТИ ПО ПЛАН- ПРОГРАМАТА**

**А. БИБЛИОТЕЧНО ДЕЛО ПРЕЗ 2023 г**

И през 2023г. библиотеката да продължи да се развива като културно-информационен център, отговаряща на съвременните потребности на населението ,като за целта усилията бъдат насочени към:

-обновяване и обогатяване на библиотечния фонд чрез разработване на проекти и участие в обявените сесии и програми от МК.

-участие в мероприятията и обученията на програмата „Глобални библиотеки”

- задълбочена работа за популяризиране на книгата и четенето, разширяване на инициативата „Четяща България”

-мероприятия за повишаване читателския интерес /лит. викторини и игри. обсъждане на книги, среши с писатели, изложбени кътове по случай годишнини и нови книги и пр./

- предоставяне на компютърни и интернет услуги

-популяризиране историята на родния край и в частност на Дълбоки.

**Б. ЛЮБИТЕЛСКО ТВОРЧЕСТВО И ХУДОЖЕСТВЕНО ТВОРЧЕСКА ДЕЙНОС**

С изявите на читалището ще продължи да се работи за развитие и обогатяване на културния живот в Дълбоки, за утвърждаване на национално самосъзнание и съхранение богатството на местната и етническа култура.

1.И през настоящата година усилията да бъдат насочени към опазване на фолклора и традиционното народно богатство и създаване на условия и възможности за тяхното развитие и популяризиране чрез включването им в програмите на културния туризъм.

* Целенасочена работа по възстановяване на празнично-обредния календар и местните традиции и обичаи.
* Подпомагане дейността на съществуващите художествените. колективи, кръжоци и клубове.
* Участие в регионални, национални и международни фестивали и събори.

В читалището продължават да работят пет постоянно действащи колективи, а именно:

* + - ПААФ „Дълбоки”
    - ДФГ „Дълбочанчета”
    - Танцов състав
    - Женска фолклорна група
    - Група за стари градски песни

**Временно действащи :**

* Лазарска група
* Коледарска група

**В. Работата на читалището в подкрепа на местната общност**

1. Да продължи утвърденото толерантно отношение към ромската общност в Дълбоки - активно включване в лятната занималня и формациите в читалището

2.Провеждане на т.н. читалищна дискусионна маса под наслов

„ Моето място в общността“ – дискусии свързани с бита на хората, потребностите от здравен просветен и развлекателен характер, срещи с дейци на изкуството и културата празници, опазване и облагородяване на околната среда и средата в която живеем.

**ПОДДРЪЖКА , РЕМОНТ И ОБОРУДВАНЕ НА МТБ**

1.Търсене на възможности за основен ремонт на сградата .Основен ремонт на покрив. Пренареждане, циклене и лакиране(подмяна) на паркета в салона(след наводнение от спукан пожарникарски кран през 2017 г. е в много лошо състояние).

**РЕАЛИЗИРАНЕ НА ПРОЕКТИ**

1. Редовно кандидатстване по подходящи проекти пред различни донори и Европейски програми за реализиране на културна и социална дейности. ремонтни дейности , празници и фестивали и пр.

**ОБУЧЕНИЯ И СЕМИНАРИ**

1.Участие на читалищните служители през годината в обучение на семинари организирани от РЕКИЦ, Общината и Регионалната библиотека

2. Участие на библиотекаря в обучение по Програма „Глобални библиотеки-България”

**БЕЛЕЖИТИ ДАТИ И ГОДИШНИНИ**

100 г. от рождението на Въло Радев

175 г. от рождението на Христо Ботев

55 г. от рождението на Георги Господинов

80 г. от рождението на Йордан Атанасов

160 г. от рождението на Алеко Константинов

145 г. от рождението на Пейо Яворов

100 г. От рождението на Ивайло Петров

150 г. от обесването на Васил Левски

195 г. от рождението на Жул Верн

200 г. от рождението на Найден Геров

145 г. от подписването на Санстефанския мирен договор и освобождаването на България от турско робство

155 г. от рождението на Максим Горки

205 г. от рождението на Майн Рид

55 г. от рождението на Захари Карабашлиев

130 г. от рождението на Елисавета Багряна

100 г. от рождението на Радой Ралин

165 г. от първото честване на празника на светите братя Кирил и Методий

120 г. от избухването на Илинденско-Преображенското въстание

125 г. от рождението на Димитър Талев

155 г. от рождението на Мара Белчева

195 г. от рождението на Лев Толстой

125 г. от рождението на Христо Смирненски

180 г. от рождението на Георги Бенковски

115 г. от провъзгласяването на Независимостта на България

140 г. от рождението на Рачо Стоянов

100 г. от рождението на Апостол Карамитев

190 г. от рождението на Добри Войников

110 г. от рождението на Асен Босев

85 г. от рождението на Невена Коканова

80 г. от рождението на Георги Константинов

**ИЗЛОЖБИ**

1.“Баба Марта бързала, мартенички вързала“ –м. февруари.-читалище

2.”Сръчната дълбочанка“-изложба на ръкоделия –м .март .-читалище

3. „Великденска трапеза”-изложба на великденски яйца и картички м. април-читалище

4.Краеведка изложба „Дълбоки-мой роден край“

4.“Есен-златна и плодородна”-изложба с дарове от природата- м. октомври -в читалището

5.Изложба на коледни картички и сурвачки – м. декември -читалище

Периодични изложби на литература и на бележити личности , литературни творци и нова литература. – текущ. читалище, библиотека

**ПРАЗНИЦИ**

1. „Бабинден”

3.“Празник на любовта и виното“

4.Ден на самодееца

5.“Баба Марта бързала, мартенички вързала“

6. 3 март-145 години от освобождението на България

7.“Омайница“-Празнична програма по случай международния ден на жената

8.”Заговезни-пречистващия огън” – празник по квартали

9. „Низ по село Лазар ходи“- лазаруване из селото

10. „Изворът да не пресъхва“ -ДФП

11.„Дълбоки – роден край, гордост моя“-празник за селото

12.Ден на славянската писменост

13. Денят на Ботев и загиналите за свободата

14. „Еньовден”

15. Съединението на България

16.Ден на Независимостта на България

17.Четвърти празник на тиквата

18. Шести национален фестивал “От Игнажден до Коледа-традиции и съвременност“-м. декември –в с .Оряховица 19.” Коледна магия” - декемврийски празници-01-31 декември

**ЗАБАВНО-УВЕСЕЛИТЕЛНИ**

1. Ден на детето-Празник с децата от селото.

2„Здравей, лято!” – детски празник – м .юли

3. Довиждане, лято!” – детски празник закриване на лятната ваканция-м. септември

**ФЕСТИВАЛИ**

1.Участие на колективите и ААФ в регионални , национални и МФФ.

**КАЛЕНДАРЕН ПЛАН**

**ЯНУАРИ**

1. 100 г. от рождението на Въло Радев-Прожекция на филма „Крадецът на праскови“-ОУ “Иван Мирчев“ .

2.175 г. от рождението на Христо Ботев-рецитал на ученици от ОУ “Иван Мирчев“ в пенсионерски клуб.

3.55 г. от рождението на Георги Господинов-лит. четене на „Физика на тъгата‘ в пенсионерски клуб.

4.80 г. от рождението на Йордан Атанасов-среща с поета в пенсионерски клуб.

5.160 г. от рождението на Алеко Константинов-поход с четене на пътеписи с учениците от ОУ “Иван Мирчев“.

6. „Бабинден” – ритуал и веселие-21.01– пенсионерски клуб

**Разходи 100.00лв (реклама, украса материали и награди)**

**ФЕВРУАРИ**

1.145 г**.** от рождението на Пейо Яворов-лит. четене в пенсионерски клуб

2. 100 г. от рождението на Ивайло Петров-„Хайка за вълци“-прожекция на филм в пенсионерски клуб

3.Работилница за мартеници-през месеца

4.“Празник на любовта и виното“-14.02. читалището

5.150 г. от обесването на Васил Левски-„Поклон ,Апостоле“ с учениците от ОУ “Иван Мирчев“

6.200 г. от рождението на Найден Геров-беседа в пенсионерски клуб

6.“Баба Марта бързала, мартенички вързала“- изложба в читалището

**Разходи( реклама, украса , материали) – 150лв.**

**МАРТ**

1. Баба Марта подарява мартеници на жителите на Дълбоки -01.03

2.Ден на самодееца-01.03-празнична вечер

3.145 г. от освобождението на България-03.03.-концерт-рецитал пред Кметството

4.”Сръчната дълбочанка“-изложба на ръкоделия –м.март 2023г.-читалище

5.”Заговезни-пречистващия огън” –26.02 празник по квартали

6.155 г. от рождението на Максим Горки-урок в ОУ “Иван Мирчев“

7.“Омайница“-Празнична програма по случай международния ден на жената- 08.03. в пенсионерския клуб

**Разходи( реклама, украса , материали) – 150лв**

**АПРИЛ**

1.Маратон на четенето

2.205 г. от рождението на Майн Рид-прожекция на филма „Конникът без глава“ с учениците от ОУ “Иван Мирчев“

2.Кампания за насърчаване на четенето и онлайн конкурс „За четенето с вкус или как да пържим завистливите езици” Април – Септември, 2023 година

3. „Низ по село Лазар ходи“- лазаруване из селото –08.04.

4. „Изворът да не пресъхва-Цветница“ – 19 издание на ДФП-09.04.

5. „Великденска трапеза”-изложба на великденски яйца и картички- читалище

6.55 г. от рождението на Захари Карабашлиев-лит. четене в пенсионерски клуб

7.130г. от рождението на Елисавета Багряна-„За вас, деца любими“ с учениците от ОУ “Иван Мирчев“

8.100 г. от рождението на Радой Ралин-„Люти чушки“-в пенсионерски клуб

**Разходи( реклама, украса , материали, награди) – 3200лв**

**МАЙ**

1.Краеведка изложба „Дълбоки-мой роден край“

2.„Дълбоки – роден край, гордост моя” – празник за селото-06.05.

3. „Ден на победата над Хитлеристка Германия“, “Мир и единство в Европа“ беседа в пенсионерски клуб-09.05

4.165 г. от първото честване на светите братя Кирил и Методий-ден на библиотекаря-днес аз съм библиотекар и презентация с учениците от ОУ “Иван Мирчев“

5.Ден на славянската писменост-съвместен концерт с ОУ“Иван Мирчев“ -

**Разходи( реклама, украса , материали ,награди)-1200лв.**

**ЮНИ**

1. Ден на детето-Приказни герои и забавни игри с децата от селото-читалище -01.06.

2. Денят на Ботев и загиналите за свободата-тържествен концерт

Кметство, ч-ще, ДОЗР ,училище- 02.06.

5. „Еньовден” – обредно събиране на билки и ритуал-24.06.

**Разходи( реклама, украса , материали ,награди)-250лв.**

**ЮЛИ,АВГУСТ**

1„Здравей, лято!” – детски празник -м .юли.

2.Лятна работа с децата-всеки вторник и четвъртък от 10.00 до 12.00 ч.

3.155 г. от преминаването на четата на Хаджи Димитър и Стефан Караджа

4.135 г. от рождението на Дора Габе-„От слон до мравка“-лит. четене с децата

5.120 г. от избухването на Илинденско-Преображенско въстание-беседа в пенсионерски клуб

6.125 г. от рождението на Димитър Талев-прожекция на филмът “Иконостасът“ -в читалището.

7.Участие в НТФС „Богородична стъпка“-„На селски сбор не се кани“-Обичаи и ритуали

7.12 август-международен ден на младежта -Дискотека под звездите.

8.“Лятно кино под звездите“

9.Вечери на музиката-балканска, ретро, руска и др.

**Разходи( реклама , материали, награди)-500.00лв.**

**СЕПТЕМВРИ**

1 Довиждане, лято!” – детски празник закриване на лятната ваканция-м. септември

2.Съединението на България-беседа в пенсионерския клуб

**3.**155 г от рождението на Мара Белчева-„Интимната лирика на Мара Белчева“

4.115 години от Независимостта на България-рецитал с учениците от ОУ “Иван Мирчев“.

5.140 г. от рождението на Апостол Карамитев- прожекция на „Специалист по всичко“

**Разходи( реклама , материали,награди\_-250.00лв**

**ОКТОМВРИ**

1.Първи октомври-ден на възрастните хора-празнична програма в пенсионерски клуб

2.190 г. от рождението на Добри Войников-прожекция на „Криворазбраната цивилизация“-читалището

3.110 г. от рождението на Асен Босев- „Мимето‘ с децата от ОУ“Иван Мирчев“

4. „Есен-златна и плодородна”-изложба с дарове от природата

5.Есенни литературни дни-срещи със съвременни поети

6.Четвърти празник на тиквата

**Разходи( реклама, украса , материали ,награди) – 700лв**

**НОЕМВРИ**

**1.**Ден на народните будители -празничен концерт

2.Кампания „Изплети топлина“

**5**.21 ноември-ден на християнското семейство- Децата от ОУ “Иван Мирчев“ гостуват на самодейците от читалището

**Разходи( реклама, украса , материали, награди) – 300.00лв**

**ДЕКЕМВРИ**

1. Шести национален фестивал “От Игнажден до Коледа-традиции и съвременност“-м .декември. –в с. Оряховица съвместно с читалищата в с. Оряховица, с .Преславен, с .Горно Ботево и с .Хрищени

2.**85 г.** от рождението на Невена Коканова- „Невена Коканова. Тя е любов.“ биографичен филм за актрисата–прожекция в пенсионерски клуб

**3.**80 г. от рождението на Георги Константинов-приключенията на Туфи-рижия пират“-лит. четене с учениците от ОУ “Иван Мирчев“.

5.” Коледна магия” - декемврийски празници-01-31- декември

-изложба на коледни ястия

-детски празник с Дядо Коледа

-запалване на коледната елха

-„Стани нине, господине, че ти идем добри гости“-коледуване из селото

6.Изложба на коледни краваи и сурвачки – м. декември -читалище

**Разходи / афиши, украса, награди / - 300 лв.**

За комплектуване на библиотеката с нова литература през годината-

**1300 лв./хиляда и триста лв./**

За реализиране на плана за 2023 година е необходима сума в размер на **7100 лв. /седем хиляди и сто лв./**

**Очаквани приходи за реализация на мероприятията :**

* Целева субсидия от общината **4060.00 лв.**

-Детски празник „Изворът да не пресъхва-Цветница 2023г“-**2660**.00лв.

-Празник на селото-**1000**.00лв.

-Четвърти празник на тиквата-**400**.00лв.

* **Спонсори и дарения-740.00 лв.**
* **От проект- 1000 лв.**
* **От годишната субсидия на читалището -2600 лв.**

**Настоящият план е приет на заседание на Настоятелството на 05.11.2022 г.**